ས་པ་ཟ་བ་རྣམས་དང་། སྣབས་ཟ་བ་རྣམས་དང་། ངར་སྣབས་ཟ་བ་རྣམས་དང་། མི་གཙང་བ་ཟ་བ་རྣམས་དང་། སྟོར་ཁུང་ནས་འབབ་པ་འཐུང་བ་རྣམས་ལ་སོགས་ཏེ་བགེགས་དང་ལོག་པར་འདྲེན་པ་ཐམས་ཅད་ལས་སློབ་མ་རྣམས་དང་། སེམས་ཅན་ཐམས་ཅད་བསྲུང་དུ་གསོལ། ཨོཾ་ཧཱུྃ་ཥྟོཾ་བནྡྷ་བནྡྷ་རཀྵ་རཀྵ་མཱཾ་སརྦ་སཏྭཱཾཤྩ་བདེ་ལེགས་སུ་གྱུར་ཅིག་སྭཱ་ཧཱ། གཞན་ཡང་རིམས་ཉིན་གཅིག་པ་རྣམས་དང་། ཉིན་གཉིས་པ་རྣམས་དང་། ཉིན་གསུམ་པ་རྣམས་དང་། ཉིན་བཞི་པ་རྣམས་དང་། ཉིན་བདུན་པ་རྣམས་དང་། རྟག་པའི་རིམས་རྣམས་དང་། རིམས་མི་བཟད་པ་རྣམས་དང་། འབྱུང་པོའི་རིམས་རྣམས་དང་། རླུང་ལས་གྱུར་པ་རྣམས་དང་། མཁྲིས་པ་ལས་གྱུར་པ་རྣམས་དང་། བད་ཀན་ལས་གྱུར་པ་རྣམས་དང་། འདུས་པ་ལས་གྱུར་པ་ལ་སོགས་ཏེ་རིམས་ནད་ཐམས་ཅད་དང་། ཀླད་པ་ན་བ་རྣམས་བསལ་དུ་གསོལ། གཞོགས་ཕྱེད་ན་བ་དང་། ཡི་ག་འཆུས་པ་དང་། མིག་ནད་དང་། སྣ་ནད་དང་། ཁ་ནད་དང་། མགུལ་ནད་དང་། སྙིང་ནད་དང་། ལྐོག་མའི་ལྷ་གོར་ན་བ་དང་། རྣ་བ་ན་བ་དང་། སོ་ན་བ་དང་། རྙིལ་ན་བ་དང་། ཀླད་པ་ན་བ་དང་། རྩིབ་ལོགས་ན་བ་དང་། རྒྱབ་ན་བ་དང་། ལྟོ་བ་ན་བ་དང་། རྐེད་པ་ན་བ་དང་། ཆུ་སོ་ན་བ་དང་། བརླ་ན་བ་དང་། རྗེ་ངར་ན་བ་དང་། ལག་པ་ན་བ་དང་། རྐང་པ་ན་བ་དང་། ཡན་ལག་ན་བ་དང་། ཉིང་ལག་ན་བ་རབ་ཏུ་བསལ་དུ་གསོལ། ཉེ་བར་འཚེ་བ་ཐམས་ཅད་ལས་སློབ་མ་རྣམས་དང་སེམས་ཅན་ཐམས་ཅད་བསྲུང་དུ་གསོལ། ཨོཾ་ཧཱུྃ་ཥྟོཾ་བནྡྷ་བནྡྷ་རཀྵ་རཀྵ་མཱཾ་སརྦ་སཏྭཱཾ་ཤྩ་བདེ་ལེགས་སུ་གྱུར་ཅིག་སྭཱ་ཧཱ། གཞན་གྱིས་བྱས་པའི་རིག་སྔགས་ངན་པ་ཐམས་ཅད་དང་། གདོན་ཐམས་ཅད་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ཀུན་དུ་རྒྱུས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མཁའ་འགྲོ་དང་མཁའ་འགྲོ་མས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ཚངས་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དབང་ཕྱུག་ཆེན་པོས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །སྲེད་མེད་ཀྱི་བུས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ནམ་མཁའ་ལྡིང་དང་ལྷན་ཅིག་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ནག་པོ་ཆེན་པོས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མ་མོའི་ཚོགས་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མིའི་ཐོད་པ་ཅན་གྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །རྒྱལ་བར་བྱེད་པ་དང་། སྦྲང་རྩིར་བྱེད་པ་དང་དོན་ཀུན་གྲུབ་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །སྲིང་མོ་བཞིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །བྷྲྀངྒི་རི་ཏི་དང་དགའ་བྱེད་དབང་ཕྱུག་དང་ཚོགས་ཀྱི་བདག་པོ་དང་ལྷན་ཅིག་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དགེ་སྦྱོང་གཅེར་བུས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དགེ་སྦྱོང་མགོ་རེག་གིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དགྲ་བཅོམ་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །འདོད་ཆགས་དང་བྲལ་བས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །འཇིག་རྟེན་དབང་ཕྱུག་འཁོར་དང་བཅས་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ལག་ན་རྡོ་རྗེ་འཁོར་དང་བཅས་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ཕོ་ཉ་དང་ཕོ་ཉ་མོ་དང་བྲན་ཕོ་དང་བྲན་མོས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དྲང་སྲོང་གི་ཚོགས་ཐམས་ཅད་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ལྷའི་ཚོགས་ཐམས་ཅད་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མི་འཕྲོད་པ་ཟ་བའི་བདག་པོས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མདོར་ན་གཞན་གྱི་རིག་སྔགས་དང་། རྦོད་གཏོང་དང་། བྱད་ཀ་དང་ཕུར་ཁ་ལ་སོགས་པའི་གནོད་པ་ཐམས་ཅད་་ཀྱིས་མི་ཚུགས་པར་རྡོ་རྗེ་སློབ་མ་རྣམས་དང་སེམས་ཅན་ཐམས་ཅད་བསྲུང་དུ་གསོལ། ཨོཾ་ཧཱུྃ་ཥྟོཾ་བནྡྷ་བནྡྷ་རཀྵ་རཀྵ་མཱཾ་སརྦ་སཏྭཱཾ་ཤྩ་བདེ་ལེགས་སུ་གྱུར་ཅིག་སཱ་ཧཱ། བུམ་པའི་ཁ་རྒྱན་གྱིས་བུམ་ཆུ་འཐོར་བའི་ཚུལ་བྱ་ཞིང་། བཅོམ་ལྡན་འདས་མ་རྡོ་རྗེ་ཡངས་པ་ཆེན་མོས་སེམས་ཅན་གང་སུ་དག་རྡོ་རྗེ་སློབ་མས་གཙོ་བྱས་པའི་སེམས་ཅན་ཐམས་ཅད་ལ་སྡིག་པ་དང་སྡིག་པའི་སེམས་དང་ལྡན་པ་རྣམས་དང་། གདུག་པ་དང་གདུག་པའི་སེམས་དང་ལྡན་པ་རྣམས་དང་། དྲག་ཤུལ་དང་དྲག་ཤུལ་གྱི་སེམས་དང་ལྡན་པ་རྣམས་དང་། སྡང་བ་དང་སྡང་བའི་སེམས་དང་ལྡན་པ་རྣམས་དང་། སྲོག་འཕྲོག་པ་རྣམས་དང་། གནོད་པར་སེམས་པ་ཐམས་ཅད་ལས་བསྲུང་དུ་གསོལ། རིག་སྔགས་ཆེན་མོ་འདི་གྲུབ་པར་མཛད་དུ་གསོལ། བཅོམ་ལྡན་འདས་མ་རྡོ་རྗེ་ཡངས་པ་ཆེན་མོ་ས་གསུམ་གྱི་དཀྱིལ་འཁོར་ལ་མངའ་མཛད་མས། ཕྱོགས་ཐམས་ཅད་རྡོ་རྗེའི་ར་བ་དང་དྲྭ་བ་དང་ཕྱག་རྒྱའི་ཚོགས་ཐམས་ཅད་ཀྱིས་བདག་དང་སློབ་མ་འདི་དག་གི་སྲོག་འཕྲོག་ཅིང་གནོད་པར་སེམས་པའི་རིག་སྔགས་བཅིང་དུ་གསོལ། མཚམས་བཅིང་དུ་གསོལ། ཏདྱ་ཐཱ། ཨོཾ་ཨ་ན་ལེ་ཨ་ནེ། ཁ་ས་མེ་ཁ་ས་མེ། བཻ་ར་བཻ་ར། སོ་མེ་སོ་མེ། ཤཱནྟེ་ཤཱནྟེ། དཱནྟེ་དཱནྟེ། བི་ཥ་དེ་བི་ཥ་དེ། བི་རེ་བི་རེ། བཛྲ་དྷ་རཱི་ནི། བནྡྷ་བནྡྷ་ནི། བཛྲ་པཱ་ཎི་ཕཊ། ཨོཾ་ཧཱུྃ་ཧཱུྃ་དྲུཾ་ཥྟོཾ་ཕཊ། ཧཱུྃ་དྲུཾ་བནྡྷ་ཕཊ། མ་མ་རཀྵ་རཀྵ་སྭཱ་ཧཱ། སརྦ་དུར་ལཾ་གྷི་ཏེ་བྷྱཿཕཊ། སརྦ་དུཥྟཀྵི་ཏེ་བྷྱཿཕཊ། སརྦ་ཛྭ་རེབྷྱཿཕཊ། སརྦ་བྷ་ཡེ་བྷྱཿཕཊ། སརྦ་ཨུ་པ་དྲ་བེ་བྷྱཿཕཊ། སརྦ་ཨུ་པ་སརྒེ་བྷྱཿཕཊ། སརྦ་ཀྲི་ཏེ་ཀརྨ་ཎི་ཀ་ཁོརྡེ་བྷྱཿཕཊ། ཀི་ར་ཎ་བེ་ཏ་ཌེ་བྷྱཿཕཊ། ཙིཙྪ་པྲེ་ཤ་ཀ་དུZ་རྡི་ཏེ་བྷྱཿཕཊ། སརྦ་དུ་བྷུཀྟེ་བྷྱཿཕཊ། སརྦ་ཏིརྠི་ཀེ་བྷྱཿ སརྦ་ཤྲ་མ་ཎེ་བྷྱཿཕཊ། སརྦ་པཱ་ཏ་ཀེ་བྷྱཿཕཊ། སརྦབིདྱཱ་དྷཱ་རེ་བྷྱཿཕཊ། ཛ་ཡ་ཀ་ར་མ་དྷུ་ཀ་ར་སརྦ་ཨརྠ་སཱ་དྷ་ཀེ་བྷྱོ་བིདྱཱ་ཙརྱེ་བྷྱཿཕཊ། ཙ་ཏུར་བྷྱོ་བྷ་གཱི་ནཱི་བྷྱཿཕཊ། སརྦ་ཀཽ་མཱ་རཱི་བཛྲ་ཀུ་ལནྡྷ་རི་བིདྱཱ་ཙརྱེ་བྷྱཿཕཊ། སརྦ་མ་ཧཱ་པྲ་ཏྱཾ་གི་ར་བྷྱཿཕཊ། བཛྲ་ཤྲཱིཾ་ཁ་ལ་པྲ་ཏྱཾ་གི་ར་རཱ་ཛཱ་ཡ་ཕཊ། བཛྲ་པཱ་ཎི་ཡེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཨོཾ་སརྦ་ཏ་ཐཱ་ག་ཏོཥྞཱི་ཥ་ཨ་ན་ལེ། ཨ་ཝ་ལོ་ཀི་ཏེ། མུརྔྷ་ན་ཏེ་ཛོ་རཱ་སི། ཨོཾ་ཛྭ་ལ་ཛྭ་ལ། དྷ་ཀ་དྷ་ཀ །དྷ་ར་དྷ་ར། བི་དྷ་ར་བི་དྷ་ར། ཚིནྡྷ་ཚིནྡྷ། བིནྡ་བིནྡ། ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཨོཾ་སརྦ་ཏ་ཐཱ་ག་ཏོཥྞཱི་ཥ་ཧཱུྃ་ཕཊ་སྭཱ་ཧཱ། བཅོམ་ལྡན་འདས་མ་འཁོར་དང་བཅས་པས་བདག་དང་སློབ་མ་རྣམས་དང་སེམས་ཅན་ཐམས་ཅད་ཀྱི་སྡིག་སྒྲིབ་ཐམས་ཅད་སྦྱང་བ་དང་། དུས་མ་ཡིན་པར་འཆི་བ་ཐམས་ཅད་དང་། ཡམས་ཀྱི་ནད་དང་། འཚེ་བ་དང་། གནོད་པ་དང་། ནད་འགོ་བ་དང་། འཁྲུག་པ་དང་། ཕ་རོལ་གྱི་དམག་ཚོགས་འོང་བ་དང་། བཀྲ་མི་ཤིས་པ་ལ་སོགས་པ་མི་མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་བར་མཛད་དུ་གསོལ། བསྲུང་དུ་གསོལ། རྡོ་རྗེའི་རིགས་བྱེ་བ་ཁྲག་ཁྲིག་བརྒྱད་ཅུ་རྩ་བཞིས་ཀྱང་འདི་རྣམས་ལ་བསྲུང་བ་དང་བསྐྱབ་པ་དང་སྦ་བར་མཛད་དུ་གསོལ། ཧཱུྃ་མ་མ་ཧཱུྃ་ནི་སྭཱ་ཧཱ། བདེ་ལེགས་སུ་གྱུར་ཅིག་སྭཱ་ཧཱ། ཞེས་བདེ་ལེགས་སུ་བྱེད་པའི་ཚིག་དང་བཅས་པ་གསུང་ཞིང་དབང་བསྐུར་བས། དབང་གི་ཆུ་རྒྱུན་དེས་སྤྱི་བོ་ནས་མར་ཞུགས་ཏེ་ལུས་ཀྱི་ནང་ཐམས་ཅད་གང་། ཚེ་རབས་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་དང་། ནད་དང་གདོན་དང་བགེགས་དང་། ཉེ་བར་འཚེ་བ་ཐམས་ཅད་སངས་ཀྱིས་དག །བཅོམ་ལྡན་འདས་མའི་སྤངས་རྟོགས་ཀྱི་ཡོན་ཏན་ཐམས་ཅད་རྫོགས་པའི་བདག་ཉིད་ཅན་དུ་བྱིན་གྱིས་བརླབས་སྙམ་དུ་མོས་པ་བྱ་སྟེ་དེ་ནི་ཆུའི་དབང་ཡིན། ཅོད་པན་གྱི་དབང་གི་སླད་དུ། གསང་བ་སྤྱི་རྒྱུད་ལས། ཐལ་མོ་སྦྱར་བ་བཀན་པ་ལས། །མཛུབ་མོ་གཉིས་ནི་ཅུང་ཟད་དགུག །འདི་ནི་དེ་བཞིན་གཤེགས་རིགས་ལ། །དམ་ཚིག་ཕྱག་རྒྱར་ཤེས་པར་བྱ། །ཞེས་པ་ལྟར་སློབ་དཔོན་གྱིས་ལག་པ་ཐལ་མོ་སྦྱར་བ་བཀན་པ་ལས་མཛུབ་མོ་གཉིས་ཅུང་ཟད་བརྐྱངས་པ་དེ་བཞིན་གཤེགས་པའི་རིགས་ཀྱི་ཕྱག་རྒྱ་སྤྱི་བོར་གཏུགས་ཏེ། ཨོཾ་སརྦ་ཏ་ཐཱ་ག་ཏོཏྦྷ་ཝ་བཛྲ་ཨ་བྷི་ཥིཉྩ་ཧཱུྃ། ཞེས་གསུང་ཞིང་དབང་བསྐུར་བས་ཁྱེད་རྣམས་ཀྱི་སྤྱི་བོར་ཕྱག་མཚན་འཁོར་ལོའི་རྣམ་པས་རྒྱས་བཏབ་པར་མོས་པ་མཛོད། དེ་ནས་ཨོཾ་བཛྲ་པུཥྤེ་སོགས་ལྔས་མཆོད། ཕྱི་མ་འདི་ཡིག་ཆ་འགའ་ཞིག་ཏུ་མི་འབྱུང་ཡང་། ཡེ་ཤེས་ཐིག་ལེའི་རྒྱུད་ལས། ཆུ་ཡི་དབང་བསྐུར་ཅོད་པན་དག །བྱ་བའི་རྒྱུད་ལ་རབ་ཏུ་གྲགས། །ཞེས་བྱ་བའི་རྒྱུད་ཀྱི་དབང་གི་དངོས་གཞི་ཡིན་པས་མ་ཆད་པ་གལ་ཆེའོ། །མཐའ་རྟེན་དུ་འབྱོར་པ་ཐོབ་པར་བྱ་བའི་ཕྱིར། བཀྲ་ཤིས་ཀྱི་རྫས་བརྒྱད་སྦྱིན་པར་སྤྲོ་ན། ཚེ་དཔག་ཏུ་མེད་པ་ལྷ་དགུའི་དབང་གི་སྐབས་ལྟར་བྱ་ཞིང་། གལ་ཏེ་མ་གྲུབ་ཀྱང་ཆད་པའི་སྐྱོན་དུ་མི་འགྱུར་ཞེས་ཀྱང་གསུང་ངོ་། །དེ་དག་བརྟན་པའི་སླད་དུ། སློབ་དཔོན་དཀྱིལ་འཁོར་གྱི་ལྷ་ཚོགས་དང་བཅས་པས་མེ་ཏོག་གི་ཆར་འབེབས་ཤིང་མགྲིན་གཅིག་ཏུ་བཀྲ་ཤིས་ཀྱི་ཆོ་ག་བྱས་པར་མོས་ཏེ། སྟོན་མཆོག་དམ་པ་ལ་སོགས་པ་བཀྲ་ཤིས་ཀྱི་ཚིགས་སུ་བཅད་པ་བརྗོད་པའི་མཐར་རྡོ་རྗེ་སློབ་མ་རྣམས་སྤང་བྱ་མི་མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་ནས་ཤིན་ཏུ་བཀྲ་ཤིས་པར་གྱུར་ཅིག །ཅེས་བརྗོད་དོ། །དེ་རྣམས་ཀྱིས་དབང་གི་དངོས་གཞི་གྲུབ་ནས། དབང་གི་གནས་སྐབས་སུ་ཐོབ་ཅིང་ཁས་བླངས་པའི་དམ་ཚིག་ལ་སྲུང་སྡོམ་བགྱི་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་སོགས་ཀྱིས་དམ་ཚིག་བསྡུས་ཏེ་འཛིན་པར་ཁས་བླངས་ནས། དབང་རྫོགས་པར་ཐོབ་པའི་གཏང་རག་ཏུ་མཎྜལ་ཕུལ། ལུས་དང་ལོངས་སྤྱོད་ཐམས་ཅད་སློབ་དཔོན་ལ་འབུལ། ཆ་ཤས་ནས་ལོངས་སྤྱད་དུ་གསོལ་སྙམ་པས་འདིའི་རྗེས་ཟློས་མཛོད། དེང་ནས་བརྩམས་ཏེ་སོགས་བརྗོད་དེ། དེ་རྣམས་ཀྱིས་བཅོམ་ལྡན་འདས་མ་གཙུག་ཏོར་གདུགས་དཀར་པོ་ཅན་མ་ལྷ་བཅུ་བདུན་གྱི་དཀྱིལ་འཁོར་དུ་དབང་བསྐུར་བ་གསན་པ་ཡིན་པས་རང་དང་གཞན་གྱི་དོན་རྒྱ་ཆེན་པོ་མཛད་པར་ཞུ། བསོད་ནམས་འདི་ཡིས་ཐམས་ཅད་གཟིགས་པ་ཉིད། །ཅེས་བྱ་བ་ལ་སོགས་པས་དགེ་བ་བསྔོས་ནས་སློབ་མ་རང་གནས་སུ་གཏང་ངོ་། །གསུམ་པ་མཇུག་གི་བྱ་བ་ལ། མཆོད་པ་ཁ་གསོས་ཏེ་བྱིན་གྱིས་བརླབས་ནས། དཀྱིལ་འཁོར་ལ་མཆོད་བསྟོད་བྱས་ལ་འདོད་པའི་དོན་ལ་གསོལ་བ་གདབ། བཟོད་པར་གསོལ་ཞིང་གྲུབ་ན་ཞི་བའི་སྦྱིན་སྲེག་བྱ། མ་གྲུབ་ན་ཡི་གེ་བརྒྱ་པ་མང་དུ་བཟླས་པས་ལྷག་ཆད་ཁ་བསྐང་། རས་བྲིས་ཡིན་ན། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་སོགས་ནས་སུ་པྲ་ཏིཥྛ་བཛྲེ་སྭཱ་ཧཱའི་བར་གྱིས་བརྟན་བཞུགས་བྱ། ཕུན་སུམ་ཚོགས་པ་མངའ་བ་སོགས་བཀྲ་ཤིས་ཀྱིས་མཐའ་བརྒྱན་པར་བྱའོ། །མཐུ་སྟོབས་ཡོན་ཏན་མི་ཟད་བཅོམ་ལྡན་མ། །གདུགས་དཀར་ཅན་གྱི་དབང་ཆོག་བཀོད་པའི་དགེས། །གདོན་བགེགས་ལོག་འདྲེན་འབྱུང་པོ་དབྱིངས་སུ་ཞི། །འགྲོ་ཀུན་ཕན་འདེའི་དཔལ་ལ་སྤྱོད་གྱུར་ཅིག །ཅེས་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་པོ་ཅན་མའི་དཀྱིལ་འཁོར་དུ་སློབ་མ་དབང་བསྐུར་བའི་ཆོ་ག་བདུད་རྩྀའི་ཆུ་རྒྱུན་ཅེས་བྱ་བ་འདི་ནི། ༧རྫོགས་པའི་སངས་རྒྱས་རྗེ་བླ་མ་མཁྱེན་བརྩེའི་ཞབས་ཀྱིས་བཀའ་ལུང་གི་རྗེས་སུ་གནང་བ་ཐོབ་པར་བརྟེན་ནས་བློ་གཏེར་དབང་པོས་ཞུ་ཆེན་མ་ཧ་པཎྜཱི་ཏའི་གསུང་ལས་རྡུལ་ཚོན་གྱི་རྒྱས་སྤྲོས་རྣམས་བསྡུས་ཤིང་སོགས་ཁོངས་རིགས་ཞལ་བསབས་ནས་འཇུག་བདེ་བར་༧ཐར་རྩེ་རྡོ་རྗེ་འཆང་གི་དགོངས་བཞེད་ལྟར་རྒྱུད་སྡེ་རབ་འབྱམས་ཀྱི་བཀའི་བསྡུ་བ་ཆེན་པོ་བགྱིད་སྐབས་བཀྲ་ཤིས་ལྷ་རྩེར་བསྡེབས་པའོ། །འདིས་ཀྱང་བདག་སོགས་འགྲོ་ཀུན་ལམ་གྱི་འགལ་རྐྱེན་ཐམས་ཅད་ཞི་ཞིང་། མཐུན་རྐྱེན་འབད་མེད་དུ་འགྲུབ་པའི་རྒྱུར་གྱུར་ཅིག །ཚུལ་འདི་ཁང་སར་ས་སྐྱོང་ཆས། །པར་དུ་བསྒྲུབས་དགེས་སྐུ་འཚོ་བརྟན། །ཆོས་སྲིད་ཕྲིན་ལས་ཡར་ཟླ་ལྟར། །རྒྱས་པའི་དགེ་མཚན་འབར་གྱུར་ཅིག། །།སརྦ་དཱ་ཀ་ལྱཱ་ཎཾ་བྷ་ཝནྡུ། དཔེ་བསྡུར་བཟོ་ཚར། བཅུག་ཐེངས་བཞི་པ། བཅུག་ཐེངས་ལྔ་པ།